iPhone foydalanuvchilari uyali va Wi-Fi tarmoqlarga ulanishda muammolarga duch kelishayotganidan shikoyat qilishmoqda, deb yozadi Forbes. Xabar qilinishicha, muammo iOS 12.1.2 tizimi yangilanishidan so‘ng paydo bo‘lgan. Ushbu yangilanish orqali Apple kompaniyasi eSIM virtual sim kartasi faoliyatidagi nuqsonni to‘g‘rilagandi. Avvalroq yangi iPhone foydalanuvchilari uning LTE tarmog‘ida sekin ishlashini aniqlashgandi. XR modeli 6 Plus modeliga nisbatan ma’lumot yuklashda uch va jo‘natishda ikki baravar sekin ishlagan.